מנהל התקשורת בבית הלבן

מנהל התקשורת של הבית הלבן (באנגלית: White House Communications Director), הידוע גם כעוזר לנשיא לענייני תקשורת, הוא חלק מהצוות הבכיר של נשיא ארצות הברית, והוא אחראי על פיתוח וקידום סדר היום של הנשיא והובלת קמפיין התקשורת שלו. המנהל עובד יחד עם אנשי הצוות שלו על נאומים כגון נאום ההשבעה ונאום מצב האומה. מנהל התקשורת ממונה באופן אישי על ידי הנשיא ללא צורך באישור הסנאט. משרד המנהל שוכן בדרך כלל באגף המערבי של הבית הלבן.

המשרד הוקם על ידי הרברט ג'ורג' קליין בינואר 1969 במהלך ממשל ניקסון. הוא היה נפרד ממשרד דובר הבית הלבן בשנים 1969 עד 1974.

משמעות התפקיד
מקובל שמשרתו של מנהל התקשורת בבית הלבן ניתנת לאיש הצוות הבכיר של יחסי ציבור בצוות מערכת הבחירות של המועמד. לעיתים קרובות התפקיד מקביל לסגן מנהל מערכת הבחירות או מנהל התקשורת של מערכת הבחירות. מנהל התקשורת עובד בשיתוף פעולה הדוק עם דובר הבית הלבן, שהוא בדרך כלל עמית לעבודה במערכת הבחירות של הנשיא.

כדי להעביר את דבריו וחזונו של הנשיא, מבטיח מנהל התקשורת שכל ההיבטים של התקשורת יכוסו על מנת להבטיח כי המסר של הממשל נמסר בצורה ברורה ומוצלחת. יש לפתח אסטרטגיה תקשורתית לקידום סדר היום של הנשיא בכל אמצעי התקשורת. זה יכול לכלול, אך בהחלט לא מוגבל, לנאום מצב האומה, מסיבת עיתונאים משודרת, הצהרות לעיתונות, ונאומים ברדיו. משרד התקשורת גם עובד בשיתוף פעולה הדוק עם מחלקות ברמת הממשלה ועם סוכנויות ביצוע אחרות כדי ליצור אסטרטגיה עקבית, באמצעותה ניתן להפיץ את המסר של הנשיא.

עם החשיבות ההולכת וגדלה של האינטרנט ושל התקשורת החדשה במונחים של תקשורת נשיאותית, משרד התקשורת הסתעף כדי לנצל את האינטרנט, ובעיקר אתרי מדיה חברתית כגון פייסבוק וטוויטר, על מנת להושיט ולהעביר את חזון הנשיא לאחוז גדול יותר של הציבור.

בסדרת הטלוויזיה "הבית הלבן", שהציגה תמונה ריאליסטית של הבית הלבן, הוצגה דמותו של מנהל התקשורת בבית הלבן כאחת הדמויות החשובות ביותר בצוות המצומצם המקיף את הנשיא.

 מערך התקשורת של הבית הלבן 
משרד התקשורת של הבית הלבן הוא גוף מרכזי במערך התקשורת של נשיא ארצות הברית, הפועל כדי לתאם, לתכנן ולנהל את המסרים הציבוריים והתקשורתיים של הממשל הנשיאותי. המשרד נוצר כדי להבטיח שהמסרים הנשיאותיים יגיעו בצורה אפקטיבית לציבור הרחב, לכלי התקשורת ולגורמים אסטרטגיים אחרים. המשרד נוסד בשנת 1969 על ידי הנשיא ריצ'רד ניקסון, מתוך מטרה לשפר את יכולותיו של הבית הלבן לתקשר בצורה שיטתית ומתוכננת עם הציבור. הקמת המשרד נבעה מהצורך בגישה פרואקטיבית יותר לניהול מסרים תקשורתיים, מעבר לניהול התקשורת השוטף על ידי דובר הבית הלבן. המשרד פועל במקביל למשרד דובר הבית הלבן, אך יש הבדל ברור בתפקודם. בעוד דוברות הבית הלבן מתמקדת בניהול השוטף של שאלות העיתונות והתגובות לאירועים יומיים, המערך אחראי על תכנון אסטרטגי לטווח ארוך ופיתוח קמפיינים תקשורתיים רחבים יותר.

צוות מפתח
צוות משרד התקשורת של הבית הלבן תחת תחת ממשל דונלד טראמפ השני (מעודכן (ינואר 2025):

 עוזר לנשיא ולמנהל התקשורת בבית הלבן: סטיבן צ'ונג
 סגן עוזר לנשיא וסגן ראשי למנהל התקשורת: אלכס פייפר
 סגן עוזר לנשיא וסגן מנהל התקשורת: קאלאן דור
 עוזר מיוחד לנשיא ומנהל חדר המלחמה: איאן קלי
 עוזר מיוחד לנשיא ומנהל התקשורת לפרויקטים מיוחדים: דילן ג'ונסון
 עוזר מיוחד לנשיא ומנהל ענייני מדיה: סוני ג'וי נלסון
 מנהל המחקר של הבית הלבן: דן בויל
 מנהל התקשורת של הקבינט: ג'והאנה פרסינג
 מנהל התקשורת של הקונגרס: צ'ריסה פארנט
 מנהל התקשורת למדיניות: ג'קי קוטקייביץ'
 מנהל התגובה המהירה: ג'ק שניידר
 עוזר מיוחד לנשיא ומנהל המדיה של קואליציות: (לא מאויש)
 עוזר מיוחד לנשיא ומנהל המדיה האזורית: (לא מאויש)

רשימת המנהלים
 # דיוקן שם תקופת כהונה נשיא תחתיו כיהן התחלה סיום 1 הרברט ג'ורג' קליין 20 בינואר 1969 1 בינואר 1973 ריצ'רד ניקסון 2 קן ווייד קלאוסון 30 בינואר 1974  9 באוגוסט 1974 9 באוגוסט 1974  4 בנובמבר 1974 ריצ'רד ניקסון  ג'רלד פורד 3 ג'רלד לי וורן 4 בנובמבר 1974 15 באוגוסט 1975 ג'רלד פורד 4 75px מרגרט ווייט 15 באוגוסט 1975 12 ביולי 1976 5 75px דייוויד גרגן 12 ביולי 1976 20 בינואר 1977 6 75px ג'רלד רפשון 1 ביולי 1978 14 באוגוסט 1979 7 פרנק אורסומארסו 23 בפברואר 1981 17 ביוני 1981 רונלד רייגן 8 75px דייוויד גרגן 17 ביוני 1981 15 בינואר 1984 9 75px מייקל א. מקמנוס ג'וניור 15 בינואר 1984 6 בפברואר 1985 10 75px פט ביוקנן 6 בפברואר 1985 1 במרץ 1987 11 ג'ק קוהלר 1 במרץ 1987 13 במרץ 1987 12 75px טום גריסקום 2 באפריל 1987 1 ביולי 1988 13 75px מארי מאסנג וויל 1 ביולי 1988 20 בינואר 1989 14 דייוויד דמארסט 20 בינואר 1989 23 באוגוסט 1992 ג'ורג' הרברט ווקר בוש 15 75px מרגרט ד. טוטווילר 23 באוגוסט 1992 20 בינואר 1993 16 75px ג'ורג' סטפנופולוס 20 בינואר 1993 7 ביוני 1993 ביל קלינטון 17 75px מארק גראן 7 ביוני 1993 14 באוגוסט  1995 18 דונלד אהרון באר 14 באוגוסט 1995 31 ביולי 1997 19 75px אן לואיס 31 ביולי 1997 10 במרץ 1999 20 לורטה אוצ'לי 10 במרץ 1999 20 בינואר 2001 21 75px קארן יוז 20 בינואר 2001 2 באוקטובר 2001 ג'ורג' ווקר בוש 22 75px דן ברטלט 2 באוקטובר 2001 5 בינואר 2005 23 75px ניקול וואלאס 5 בינואר 2005 24 ביולי 2006 24 75px קווין סאליבן 24 ביולי 2006 20 בינואר 2009 25 אלן מורן 20 בינואר 2009 21 באפריל 2009 ברק אובמה 26 75px אניטה דאן (בפועל) 21 באפריל 2009 30 בנובמבר 2009 27 75px דניאל פייפר 30 בנובמבר 2009 25 בנובמבר 2013 28 75px ג'ניפר פלמיירי 25 בנובמבר 2013 1 באפריל 2015 29 75px ג'ן סאקי 1 באפריל 2015 20 בינואר 2017 30 75px שון ספייסר (בפועל) 20 בינואר 2017 6 במרץ 2017 דונלד טראמפ 31 75px מייקל דובק 6 במרץ 2017 2 ביוני 2017 32 75px שון ספייסר (בפועל) 2 ביוני 2017 21 ביולי 2017 33 75px אנתוני סקרמוצ'י 21 ביולי 2017 31 ביולי 2017 34 75px הופ היקס 16 באוגוסט 2017   16 באוגוסט – 12 בספטמבר 2017 (בפועל) 19 במרץ 2018 35 75px ביל שיין 5 ביולי 2018 8 במרץ 2019 36 75px סטפני גרישם 1 ביולי 2019 7 באפריל 2020 37 75px קייט בדינגפילד 20 בינואר 2020 1 במרץ 2023 ג'ו ביידן 38 בן לבולט 1 במרץ 2023 20 בינואר 2025 39 75px סטיבן צ'ונג 20 בינואר 2025 מכהן דונלד טראמפ

הערות שוליים

*
קטגוריה:משרות פוליטיות בארצות הברית
קטגוריה:סגל הבית הלבן
קטגוריה:האגף המערבי של הבית הלבן
קטגוריה:הבית הלבן בתקשורת